stanford-oval/wikipedia huggingface dataset:
โรงเรียนสิงห์สมุทร
ทำเนียบผู้บริหาร

| รายนามผู้อำนวยการ | วาระการดำรงตำแหน่ง |
| --- | --- |
นายสำเนียง พาแพง: พ.ศ. 2523 – 2532
นายชุมพล ปาลกะวงศ์ ณ อยุธยา: พ.ศ. 2532 – 2541
นายพยุงศักดิ์ อินทนิล: พ.ศ. 2541 – 2542
นายสมคิด ดีรัศมี: พ.ศ. 2542 – 2544
นายสมพงษ์ มะใบ: พ.ศ. 2544 – 2546
นายสนั่น ผาวันดี: พ.ศ. 2546 – 2552
นายประสิทธิ์ เหลืองทอง: พ.ศ. 2552 - 2562
นายคงเดช โชติจำลอง: พ.ศ. 2562 – 2566
นายถาวร เขียนเสมอ: พ.ศ. 2566 - 2567
ดร.ณัฐชา จันทร์ดา: พ.ศ. 2567 - ปัจจุบัน
เกียรติประวัติโรงเรียน

พ.ศ. 2540 ห้องสมุดเฉลิมพระเกียรติกาญจนาภิเษก กรมสามัญศึกษา กระทรวงศึกษาธิการ
พ.ศ. 2544 โรงเรียนแกนนำปฏิรูปการศึกษา กรมสามัญศึกษา
พ.ศ. 2549 แกนนำห้องสมุดมีชีวิตยอดเยี่ยม ระดับมัธยมศึกษาขนาดใหญ่จาก สพท.ชบ. 3
พ.ศ. 2549 - 2550 โรงเรียนส่งเสริมสุขภาพระดับทอง กระทรวงสาธาณสุข
พ.ศ. 2551 ต้นแบบห้องสมุดมีชีวิตยอดเยี่ยม ระดับมัธยมศึกษาศึกษาขนาดใหญ่ จาก สพท.ชบ. 3
พ.ศ. 2551 - 2552 โรงเรียนส่งเสริมสุขภาพระดับทอง กระทรวงสาธารณสุข
พ.ศ. 2553 โรงเรียน World-class standard ของ สพฐ.
พ.ศ. 2554 ผ่านประเมินคุณภาพภายนอก รอบ 3 โดย สมศ. ในระดับ ดี 4 มาตรฐาน ดีมาก 8 มาตรฐาน
พ.ศ. 2555 นางสาวชนิกา เนียมเงิน นักเรียนชั้นมัธยมศึกษาปีที่ 6/8 ได้รับเกียรติบัตรเด็กและเยาวชนดีเด่น ด้านศาสนาและจริยธรรม จากสำนักงานเสริมสร้างเอกลักษณ์ของชาติ สำนักงานปลัดสำนักนายกรัฐมนตรี
พ.ศ. 2556 กลุ่มสาระการเรียนรู้สุขศึกษาและพลศึกษา ได้รับรางวัล ระดับเหรียญทอง จากกการแข่งขันโครงงานสุขศึกษาและพลศึกษา ระดับชั้นมัธยมศึกษาปีที่ 1 - 3 ในงานศิลปหัตถกรรมนักเรียน ระดับชาติ ครั้งที่ 62 กลุ่มสาระการเรียนรู้การงานอาชีพและเทคโนโลยีได้รับรางวัล ระดับเหรียญทอง จากการแข่นขันสร้างเว็บเพจ ประเภท Text Editor ระดับชั้นมัธยมศึกษาปีที่ 1 -3 ในงานศิลปหัตกรรมนักเรียนระดับชาติ ครั้งที่ 62 กลุ่มสาระการเรียนรู้วิทยาศาสตร์ ได้รับรางวัลระดัญเหรียญเงินจากการแข่นขันโครงงานเครื่องบินเล็กบังคับด้วยวิทยุประเภท 4 สัญญาณ ระดับชั้นมัธยมศึกษาปีที่ 4 - 6 ในงานศิลปหัตกรรมนักเรียน ระดับชาติ ครั้งที่ 62 [ต้องการอ้างอิง]
ปรัชญา วิสัยทัศน์ พันธกิจ

| --- | --- |
วิสัยทัศน์ของโรงเรียน: วิชาการเป็นเลิศ ประเสริฐคุณธรรม ก้าวนำเทคโนโลยี มีมาตราฐานสากล เป็นคนดีของสังคมโลก บนวิถีความเป็นไทย
ปรัชญาของโรงเรียน: ลูกสิงห์สมุทร ดุจมณีที่มีค่า
คำขวัญของโรงเรียน: รักเกียรติ รักหน้าที่ มีวินัย มีจิตใจใฝ่ทำแต่ความดี
สีประจำโรงเรียน: นํ้าเงิน - ขาว
เครื่องหมายประจำโรงเรียน: สิงห์พันสมอ มีคบเพลิงเปล่งรัศมี
ศิษย์เก่าที่มีชื่อเสียง

พีระ เอี่ยมสุนทร - รองผู้ว่าราขการจังหวัดตราด
สถาพร นาควิลัย - ดารา, นักแสดง
ชุติมา นัยนา - ดารา, นักแสดง
สิริมา อรชร - รองนางสาวไทยอันดับ 2 ประจำ พ.ศ. 2553
กวินตรา โพธิจักร - มิสไทยแลนด์ยูนิเวิร์ส 2551
รังสิญา นิสัยสม - นักเทควันโดทีมชาติไทย
นพเก้า พูนพัฒน์ - นักกีฬาเรือใบทีมชาติไทย
กษิดิศ ประสิทธิ์ - เจ้าของเพจ "คนอะไรเป็นแฟนหมี"
รัศมี สท๊วต - ดารา, นักแสดง
แหล่งข้อมูลอื่น

เว็บไซต์ทางการ
โลงต่อตาย

| โลงต่อตาย |
| --- | --- |

กำกับ: เอกชัย เอื้อครองธรรม
เขียนบท: เอกชัย เอื้อครองธรรม
อำนวยการสร้าง: พันธุ์ธัมม์ ทองสังข์
นักแสดงนำ: อนันดา เอเวอร์ริ่งแฮม   คาเรน ม็อค   แอนดรูว์ ลิม   อากิ ชิบูย่า   ไมเคิล พูพาร์ท  วนิดา เฟเวอร์  นภคปภา นาคประสิทธิ์   สุเชาว์ พงษ์วิไล   ทัศวรรณ เสนีย์วงศ์ ณ อยุธยา   อัสนี สุวรรณ
ผู้จัดจำหน่าย: Live Inc., Memotion และ NGR (ไทย)   GEG (ฮ่องกง)  Scorpio East (สิงคโปร์)
วันฉาย: 21 สิงหาคม พ.ศ. 2551
ประเทศ: ไทย
ภาษา: ไทย
ทำเงิน: 31 ล้านบาท
ข้อมูลจาก IMDb
ข้อมูลจากสยามโซน
โลงต่อตาย (ชื่ออังกฤษ: The Coffin) เป็นภาพยนตร์ไทย ที่ออกฉายเมื่อวันที่ 21 สิงหาคม พ.ศ. 2551 กำกับและเขียนบทโดย เอกชัย เอื้อครองธรรม ซึ่งภาพยนตร์ในเรื่องนี้ไม่เหมาะสมสำหรับเด็กอายุต่ำกว่า 18 ปี จะให้ผู้ใหญ่ควรให้คำแนะนำ  นำแสดงโดย อนันดา เอเวอร์ริ่งแฮม, คาเรน ม็อค, แอนดรูว์ ลิม (นักแสดงฮ่องกง), อากิ ชิบูย่า (นักแสดงญี่ปุ่น), ไมเคิล พูพาร์ท, วนิดา เฟเวอร์, นภคปภา นาคประสิทธิ์, สุเชาว์ พงษ์วิไล, ทัศวรรณ เสนีย์วงศ์ ณ อยุธยา และ อัสนี สุวรรณ
ร่วมสร้างโดยบริษัท 3 ประเทศคือ Live Inc., Memotion และ NGR (ไทย), GEG (ฮ่องกง) และ Scorpio East (สิงคโปร์) โดยเรื่องนี้ได้รับรางวัล Best Project และเงินรางวัลจาก กองทุน Hubert Bal ในงาน HAF ฮ่องกง เอเชี่ยน ไฟแนนซ์เชี่ยล ฟอรัม โดยเอกชัย เอื้อครองธรรม ผู้กำกับภาพยนตร์ ส่งรายชื่อเข้าประกวดในนามบริษัท ที่ฟ้า
สำหรับเพลงประกอบภาพยนตร์เรื่องนี้คือเพลง  'ยื้อ' โดยโปเตโต้ มีเนื้อหาเกี่ยวกับการที่ไม่ต้องการเสียคนที่เรารัก หรือสิ่งที่เรารักไป จะทำวิธีการใดก็ได้ จะฝืนดวงชะตาจะท้าฟ้าลิขิต ซึ่งเข้ากับเรื่องราวของภาพยนตร์
โครงเรื่อง

คริส (อนันดา เอเวอร์ริ่งแฮม) สถาปนิกหนุ่มที่กลัวความแคบอย่างรุนแรง ได้มาเข้าพิธีนอนโลงสะเดาะเคราะห์ เพื่อหวังต่อชีวิตแฟนสาวชาวญี่ปุ่น  มาริโกะ (อากิ ชิบูย่า) ที่อยู่ในอาการโคม่า ส่วนซู (คาเรน ม็อค) นักโภชนาการสาว ผู้เคร่งครัดต่อการดูแลสุขภาพ แต่กลับพบว่าตัวเองเป็นมะเร็งปอดในระยะสุดท้าย เธอหนีมาประเทศไทยก่อนแต่งงานกับคู่หมั้นหนุ่ม (แอนดรู ลิม) โดยเห็นการทำพิธีนอนโลงสะเดาะเคราะห์ในทีวี จึงลองเข้าร่วมทำพิธี
จากนั้นเหตุการณ์ไม่คาดฝันก็เกิดขึ้น มาริโกะแฟนสาวของคริส หายจากอาการโคม่าเป็นปลิดทิ้ง แต่ก็เกิดเหตุการณ์ถูกผีสาวแม่ลูกอ่อนตามหลอกหลอน ส่วนซูหายจากมะเร็งอย่างเหลือเชื่อได้พบกับผีคู่หมั้นหนุ่มโดยมิได้รู้ว่าเป็นผี ภายหลังพบว่าแฟนหนุ่มของเธอประสบอุบัติเหตุเสียชีวิตหลังเธอหายป่วยจากมะเร็ง  เพื่อนรักของซู (ฟลอเร้นซ์ เฟเวอร์) ก็เข้ามาร่วมไขปริศนา ก็พบว่าความโชคร้ายต่าง ๆ ไม่ได้หายไปไหน แต่มันจะกลับเข้าหาคนรักแทน
ท้ายสุดทั้ง คริส, ซู, และเพื่อนของซู ไม่ขอฝืนชะตากรรม โดยทำพิธีคืน ทำให้มาริโกะแฟนของคริสกลับมาป่วยโคม่าอีกครั้ง ส่วนซูก็กลับมาเป็นมะเร็งในปอดอีกครั้ง
งานสร้าง

ที่มาของโครงเรื่องมาจาก เมื่อตอนที่ผู้กำกับ เอกชัย เอื้อครองธรรม เริ่มถามตัวเองว่า "กลัวอะไรที่สุด" ซึ่งคำตอบก็มาจากเมื่อตอนที่เขายังเป็นเด็ก มีเพื่อนสนิทขายโลงอยู่ที่ตรงข้ามสิริราม่าตรงเยาวราช ซึ่งเพื่อนเขาก็มักชวนไปเล่นซ่อนหากัน และมีอีกเหตุการณ์หนึ่งที่ถือเป็นจุดเริ่มต้นของโครงเรื่อง คือข่าว งานหนึ่งที่มีการนอนในโลงสะเดาะเคราะห์หมู่ที่โคราช เป็นข่าวใหญ่ทั้งในประเทศและต่างประเทศ ถือเป็นงานศพคนเป็นที่ใหญ่ที่สุดในโลก เอกชัยก็ได้ตัดข่าวเก็บไว้ หลังจากนั้นก็มีข่าวลงในบางกอกโพสต์ คนไปซื้อโลงและซื้อด้วยเงินผ่อน เพื่อเป็นการระลึกถึงว่าเขาต้องตายแน่นอน และเขาก็มีเพื่อนที่บริจาคโลงในวันเกิดตัวเอง เขาจึงเริ่มรีเสิร์ชตามวัดที่มีบริจาคโลง ไปงานที่โคราชที่จัดประจำทุกปี สัมภาษณ์คนไปนอนในโลง  และข้อมูลจาก National Geographic ฉบับหน้าปกท่านพุทธทาสที่พูดเรื่อง ตายก่อนตาย
เอกชัย เลือกที่จะทำงานกับคนคุ้นเคย อย่าง อนันดา เอเวอร์ริ่งแฮม ที่เขาเคยทำงานร่วมกันใน Pleasure Factory มาก่อนโดยไม่สนว่าเขาจะมีผลงานภาพยนตร์ถึง 10 เรื่องในปีเดียว เขาพูดว่า "ผมเป็นคนไม่ชอบใช้ดารา อยากจะใช้คนที่เล่นเป็น แต่เผอิญอนันดาเขาเล่นได้ แล้วก็เป็นดาราด้วย ก็ถือว่าเป็นโบนัส"
การตอบรับ > การออกฉายและรายได้

โลงต่อตาย เข้าฉายเมื่อวันที่ 21 สิงหาคม พ.ศ. 2551 สามารถทำรายได้ในสัปดาห์แรกที่อันดับ 1 ชนะคู่แข่งที่เป็นภาพยนตร์ฮอลลีวูดอย่างเรื่องDeath Race ของเจสัน สเตแฮม ที่ออกฉายในวันเดียวกันไปได้ ด้วยรายได้ในสัปดาห์แรก  15 ล้านบาท ทำรายได้รวม 31 ล้านบาท
การตอบรับ > คำวิจารณ์

วิมลศักดิ์ ปัญชรมาศจาก นิตยสารแฮมเบอร์เกอร์ สรุปเกี่ยวกับภาพยนตร์เรื่องนี้ว่า "อาจกล่าวได้ว่า นี่คือหนังดราม่าที่ว่าด้วยเรื่องของความตาย"
อภินันท์ บุญเรืองพะเนา จากผู้จัดการออนไลน์วิจารณ์ไว้ว่า "โลงต่อตาย จะพรีเซ็นต์ตัวเองออกมาในรูปแบบของหนังผี แต่นี่ก็ไม่ใช่หนังผีที่ตั้งหน้าตั้งตามาหลอกหลอนคนดูแบบเอาเป็นเอาตาย มากไปกว่านั้น โลงต่อตาย ยังคมคายด้วยแง่คิดเกี่ยวกับชีวิตและความรักที่เล่าประสานไปกับเรื่องราวสยองขวัญได้อย่างกลมกลืน ผ่านเรื่องราวของตัวละครสองคนที่คิดกันไปคนละแบบ"
ชาคร ไชยปรีชา จาก นิตยสารฟิล์มแมกซ์ วิจารณ์เกี่ยวกับการเล่าเรื่องว่า "ไม่ได้มีเพียงแค่การเล่าเรื่องที่สับสนและอืดเนือยไร้อารมณ์ร่วมเท่านั้น แต่การถ่ายภาพที่ออกมาในโทนมึน ๆ บวกกับการ บังคับดู พากย์ไทย ยิ่งทำให้ส่วนที่ลดทอนความน่าติดตามของหนังลงไปอีกมาก"
แหล่งข้อมูลอื่น

เว็บไซต์อย่างเป็นทางการ เก็บถาวร 2008-08-19 ที่ เวย์แบ็กแมชชีน
โลงต่อตาย (2008) ที่สยามโซน
โอโซน

บทความนี้เกี่ยวกับอัญรูปหนึ่งของออกซิเจน สำหรับความหมายอื่น ดูที่ โอโซน (แก้ความกำกวม)
Chemical compound
โอโซน (Ozone หรือ O3) เป็นโมเลกุลที่ประกอบจาก ออกซิเจน 3 อะตอม เกิดจากการรวมตัวกันของแก๊สออกซิเจน 1 โมเลกุลกับอะตอมออกซิเจนอิสระ 1 อะตอมที่แตกตัวจากแก๊สออกซิเจนโดยการกระตุ้นของรังสีอัลตร้าไวโอเลตซี (UV-C) ปรากฏอยู่ในชั้นบรรยากาศของโลกโดยที่ชั้นสตราโทสเฟียร์ (Stratosphere) ซึ่งเป็นบรรยากาศที่ระดับความสูงระหว่าง 10 - 50 กิโลเมตรจากผิวดินเป็นชั้นบรรยากาศที่มีโอโซนหนาแน่นที่สุด หรืออาจกล่าวได้ว่าเป็นชั้นที่ผลิตแหล่งแก๊สโอโซน โดยชั้นโอโซนดังกล่าวทำหน้าที่เป็นเกราะคุ้มกัน ปกป้องพืชและสัตว์จากรังสีที่แผ่ออกมาจากดวงอาทิตย์ โดยเฉพาะรังสีอัลตร้าไวโอเลตบี (UV-B) ซึ่งเป็นรังสีที่เป็นอันตรายต่อชีวิตและธรรมชาติหากได้รับในปริมาณที่มากเกินไป
แก๊สโอโซนถูกค้นพบครั้งแรกโดยนักเคมีชาวดัตช์ ชื่อ วอน มารุม (Van Marum) จากอุปกรณ์จับปริมาณก๊าซ โดยนายมารุมได้กลิ่นที่เป็นเอกลักษณ์รอบๆ ขั้วผลิตกระแสไฟฟ้าจากอุปกรณ์ชุดทดลองของเขา อย่างไรก็ตาม การค้นพบโอโซนได้ถูกบันทึกเป็นลายลักษณ์อักษรในปี ค.ศ. 1840 คือ คริสเตียน ฟรีดริช เชินไบน์ (Christian Friedrich Schönbein) นักเคมีชาวเยอรมัน โดยเขาตั้งชื่อก๊าซตามภาษากรีกคำว่า ozein ซึ่งแปลว่ากลิ่น หลังจากนั้น เครื่องผลิตโอโซนเครื่องแรกได้ถูกผลิตโดย วอน ซีเมนต์ (Von Siemens) ในกรุงเบอร์ลิน (Berlin)[3]
โอโซนเข้มข้นมีสีฟ้าที่อุณหภูมิและความดันมาตรฐาน (Standard Temperature and Pressure; STP) เมื่ออุณหภูมิลดลงถึง -112 °C โอโซนจะเป็นเป็นของเหลวสีน้ำเงิน และเมื่ออุณหภูมิลดต่ำกว่า -193 °C ก็จะกลายเป็นของแข็งสีดำ
มนุษย์ได้นำโอโซนไปใช้ประโยชน์ในหลาย ๆ ด้าน เช่น นำไปใช้เป็นสารตั้งต้นในการผลิตเคมีภัณฑ์ นำไปใช้เป็นสารซักฟอก ใช้ฆ่าแบคทีเรีย เป็นต้น แก๊สโอโซนจัดเป็นก๊าซพิษ การสูดดมแก๊สโอโซนเป็นอันตรายต่อระบบทางเดินหายใจ ซึ่งแตกต่างจากคำว่าโอโซนที่บางครั้งถูกใช้ในบริบทของการท่องเที่ยวหรือการพักผ่อนหย่อนใจ เช่นในวลีว่า "สูดโอโซน", "รับโอโซน" หรือ "แหล่งโอโซน" เป็นต้น ถือว่าเป็นการใช้โอโซนผิดความหมาย เพราะความจริงแล้วโอโซนมีความเป็นพิษต่อมนุษย์ บริเวณที่มีโอโซนมากในประเทศไทย ได้แก่ นิคมอุตสาหกรรมแก่งคอย นิคมอุตสาหกรรมมาบตาพุด และย่านถนนสีลมในกรุงเทพมหานคร คำว่าโอโซนที่คนจำนวนมากใช้กันผิด ๆ ก็คือ ไปใช้ในเชิงการสื่อความหมายถึงออกซิเจนหรืออากาศบริสุทธิ์ซึ่งดีต่อระบบการหายใจ โดยไม่รู้ความจริงว่าแท้จริงแล้วแก๊สโอโซนมีความเป็นพิษสูงและมีอันตรายต่อสุขภาพ
เชิงอรรถ

หมายเหตุ
↑  This vapor pressure is for the critical temperature, which is below room temperature.
อ้างอิง
1 2 3 4 5  NIOSH Pocket Guide to Chemical Hazards. "#0476". National Institute for Occupational Safety and Health (NIOSH).
↑  Gas Encyclopedia; Ozone
↑  Cuthbertson, Clive; Cuthbertson, Maude (1914). "On the Refraction and Dispersion of the Halogens, Halogen Acids, Ozone, Steam Oxides of Nitrogen, and Ammonia". Philosophical Transactions of the Royal Society A. 213 (497–508): 1–26. Bibcode:1914RSPTA.213....1C. doi:10.1098/rsta.1914.0001. สืบค้นเมื่อ 4 February 2016.
↑  "Ozone". Immediately Dangerous to Life and Health Concentrations (IDLH). National Institute for Occupational Safety and Health (NIOSH).
1 2  สูดโอโซน ดีจริงหรือ?
1 2  ​หยุดเลย! หากคิดจะรีเฟรชร่างกายด้วยการไป "สูดโอโซน"
อ่านเพิ่ม

Greenwood, Norman  N.; Earnshaw, Alan (1997). Chemistry of the Elements (2nd ed.). Butterworth-Heinemann. ISBN 978-0-08-037941-8.
Becker, K. H., U. Kogelschatz, K. H. Schoenbach, R. J. Barker (ed.). Non-Equilibrium Air Plasmas at Atmospheric Pressure. Series in Plasma Physics. Bristol and Philadelphia: Institute of Physics Publishing Ltd; ISBN 0-7503-0962-8; 2005
United States Environmental Protection Agency. Risk and Benefits Group. (August 2014). Health Risk and Exposure Assessment for Ozone: Final Report.
แหล่งข้อมูลอื่น

International Ozone Association
European Environment Agency's near real-time ozone map (ozoneweb)
NASA's Ozone Resource Page เก็บถาวร 2013-04-06 ที่ เวย์แบ็กแมชชีน
OSHA Ozone Information เก็บถาวร 2016-01-20 ที่ เวย์แบ็กแมชชีน
Paul Crutzen Interview—Video of Nobel Laureate Paul Crutzen talking to Nobel Laureate Harry Kroto by the Vega Science Trust
NASA's Earth Observatory article on Ozone
International Chemical Safety Card 0068
NIOSH Pocket Guide to Chemical Hazards
National Institute of Environmental Health Sciences, Ozone Information
Ground-level Ozone Air Pollution เก็บถาวร 2008-09-14 ที่ เวย์แบ็กแมชชีน
NASA Study Links "Smog" to Arctic Warming—NASA Goddard Institute for Space Studies (GISS) study shows the warming effect of ozone in the Arctic during winter and spring.
Ground-level ozone information from the American Lung Association of New England
| --- | --- |
ฐานข้อมูลการควบคุมรายการหลักฐาน: ประจำชาติ :  ฝรั่งเศส  BnF data  เยอรมนี  อิสราเอล  สหรัฐ  ญี่ปุ่น  เช็กเกีย
อดัม สมิธ

| อดัม สมิธ |
| --- | --- |

เกิด: 5 มิถุนายน พ.ศ. 2266 (ปฏิทินจูเลียน) เคิร์กคอลดี้, ไฟฟ์, สกอตแลนด์
เสียชีวิต: 17 กรกฎาคม พ.ศ. 2333 (67 ปี)  เอดินบะระ, สกอตแลนด์

ยุค: เศรษฐศาสตร์สำนักคลาสสิก
แนวทาง: นักเศรษฐศาสตร์ชาวตะวันตก
สำนัก: เศรษฐศาสตร์สำนักคลาสสิก
ความสนใจหลัก: วิชาปรัชญาการเมือง, หลักจรรยา, เศรษฐศาสตร์
แนวคิดเด่น: เศรษฐศาสตร์สำนักคลาสสิก   ตลาดเสรีสมัยใหม่   ลำดับของแรงงาน   มือที่มองไม่เห็น (Invisible Hand)
 ได้รับอิทธิพลจาก อริสโตเติล, Anders Chydenius, โทมัส ฮอบส์, William Petty, Joseph Butler, จอห์น ล็อก, Bernard de Mandeville, ฟรานซิส ฮัทชีสัน, เดวิด ฮูม, François Quesnay 
 เป็นอิทธิพลต่อ โนม ชอมสกี, Auguste Comte, Friedrich Hayek, ฟรีดริช เองเงิลส์ , มิลตัน ฟรีดแมน, ทอมัส มาลธัส, คาร์ล มาร์กซ์, จอห์น สจวร์ต มิลล์, จอห์น เมย์นาร์ด เคนส์, มงแต็สกีเยอ, ชาลส์ ดาร์วิน, เดวิด ริคาร์โด, บิดาผู้ก่อตั้งสหรัฐอเมริกา 
 
ลายมือชื่อ

อดัม สมิธ (อังกฤษ: Adam Smith) นักปรัชญาศีลธรรม และ นักเศรษฐศาสตร์การเมืองผู้บุกเบิกชาวสกอตแลนด์ สมิธเป็นผู้มีส่วนสำคัญในการกำหนดแนวคิดเศรษฐศาสตร์แนวตลาดเสรี เป็นบุคคลสำคัญในขบวนการที่เป็นที่รู้จักในชื่อว่า "ยุคเรืองปัญญาของสกอตแลนด์" (Scottish Enlightenment) โดยเป็นที่รู้จักในฐานะผู้แต่งศาสตรนิพนธ์ 2 เรื่องคือ ทฤษฎีว่าด้วยทรรศนะทางศีลธรรม (พ.ศ. 2302) และ การสอบสวนธรรมชาติและสาเหตุแห่งความมั่งคั่งของประชาชาติ (พ.ศ. 2319) ซึ่งศาสตรนิพนธ์เรื่องหลังนับเป็นความพยายามในยุคแรกๆ ของการศึกษาอย่างเป็นระบบเกี่ยวกับประวัติศาสตร์ของการพัฒนาอุตสาหกรรมและพานิชยกรรมในยุโรป และเป็นการโจมตีลัทธิพาณิชยนิยมในยุคนั้น
ประวัติ

อดัม สมิธ เป็นที่รู้จักมากที่สุดในฐานะเป็นเจ้าของทฤษฎีเศรษฐศาสตร์ลัทธิเสรีนิยมที่ประณามสมาคมอาชีพในยุโรปยุคคริสต์ศตวรรษที่ 18 (พ.ศ. 2244 - พ.ศ. 2343) สมิธเชื่อในสิทธิ์ของบุคคลที่จะสามารถใช้อิทธิพลของตนเองสร้างความก้าวหน้าทางเศรษฐกิจของตนเองได้อย่างเสรีโดยไม่ต้องตกเป็นหุ่นเชิดของสมาคมอาชีพหรือของรัฐ ทฤษฎีของสมิธมีผลกระทบต่อระบบเศรษฐศาสตร์เดิมของยุโรป ทำให้ยุโรปส่วนใหญ่เกิดการเปลี่ยนแปลงเข้าสู่ระบบการค้าเสรี ที่ยอมให้ผู้ประกอบการรวมตัวกันได้ อดัม สมิธได้รับการยกย่องเป็น "บิดาแห่งเศรษฐศาสตร์"
ประวัติ > การศึกษา

อดัม สมิธ ได้เข้าศึกษาที่มหาวิทยาลัยกลาสโกว์ ในสาขาปรัชญาศีลธรรมกับฟรานซิส ฮัทชีสัน ที่มหาวิทยาลัยนี้เองที่อดัม สมิธได้เกิดกัมภาวะอย่างแรงกล้าในเสรีภาพ เหตุผล และเสรีภาพในการพูด ในปี พ.ศ. 2283 สมิธได้รับรางวัล "สเนลล์เอกซ์บิชัน" (รางวัลเรียนดีสำหรับนิสิตกลาสโกว์ที่ต้องการศึกษาต่อที่มหาวิทยาลัยออกซฟอร์ด) และเข้าเรียนที่ วิทยาลัยบาลลิออล แห่งมหาวิทยาลัยออกซฟอร์ด แต่ออกซฟอร์ดในยุคนั้นก็ไม่ได้ให้สิ่งที่จะเป็นงานสำคัญในชีวิตต่อมาของสมิธมากนัก  สมิธออกจากออกซฟอร์ดเมื่อ พ.ศ. 2289  ในหนังสือเล่ม 5 เรื่อง"ความมั่งคั่งของประชาชาติ" (The Wealth of Nations) ได้วิจารณ์เกี่ยวกับมหาวิทยาลัยของอังกฤษในขณะนั้นว่ามีคุณภาพในการสอนต่ำและมีกิจกรรมเชิงปัญญาน้อยเมื่อเทียบกับมหาวิทยาลัยสก็อตคู่แข่ง  สมิธเห็นว่าเป็นผลที่เกิดจากเงินกองทุนที่มีมากมายเกินไปทั้งที่ออกซฟอร์ดและเคมบริดจ์ทำให้ศาสตราจารย์มีรายได้มากโดยไม่ต้องมีความสามารถในการสร้างความน่าสนใจแก่นิสิต และทำให้นักอักษรศาสตร์มีความเป็นอยู่สุขสบายมากกว่าประมุขฝ่ายศาสนจักรของอังกฤษเสียอีก
ประวัติ > งานอาชีพในเอดินบะระและกลาสโกว์

ในปี พ.ศ. 2291 อดัม สมิธ เริ่มงานบรรยายสาธารณะในเอดินบะระโดยการอุปถัมภ์ของ ลอร์ดเคมส์ แต่ต่อมาได้เริ่มงานเขียนเรื่อง "ความก้าวหน้าแห่งความมั่งคั่งสมบูรณ์" ซึ่งนับเป็นก้าวแรกในวัย 20 ต้นๆ ของสมิธที่สนับสนุนปรัชญาเศรษฐศาสตร์ว่าด้วย "ระบบที่ชัดเจนและง่ายของเสรีภาพธรรมชาติ" ซึ่งสมิธได้ประกาศต่อโลกในหนังสือ "ความมั่งคั่งของประชาชาติ"(the wealth of Nations)  ประมาณ พ.ศ. 2293 สมิธได้พบกับนักปรัชญาชื่อ เดวิด ฮูม ซึ่งอายุมากกว่าสมิธประมาณ 10 ปี จะปรากฏพบความขนานในแนวคิดของทั้งสองในงานเขียนเกี่ยวกับประวัติศาสตร์ การเมือง ปรัชญา เศรษฐศาสตร์และศาสนาที่เกิดจากการมิตรภาพที่ใกล้ชิดสนิทสนมแลกเปลี่ยนความคิดเห็นทางปัญญากันอยู่เสมอจนเกิดเป็นแนวคิดใหม่ที่เรียกกันว่า "ยุคสว่างของสกอตแลนด์" อดัมสมิธเป็นสมาชิกสำคัญของ สโมสรโปกเกอร์แห่งเอดินบะระ
ช่วงปลายของชีวิต

ในปี พ.ศ. 2321 อดัม สมิธได้รับการแต่งตั้งเป็นข้าหลวงศุลกากรในสกอตแลนด์และได้ย้ายไปอยู่กับแม่ที่เอดินบะระ ในปี พ.ศ. 2326 สมิธได้เป็นหนึ่งในสมาชิกผู้ก่อตั้ง "ราชสมาคมแห่งเอดินเบรอะ" และจาก พ.ศ. 2330 - พ.ศ. 2332 ได้รับตำแหน่งอธิการบดีกิตติมศักดิ์ของมหาวิทยาลัยกลาสโกว์
อดัม สมิธถึงแก่กรรมที่ เอดินบะระ สก็อตแลนด์เมื่ออายุได้ 67 ปี หลังจากการเจ็บป่วยที่ต้องทนทุกข์ทรมาน ศพของสมิธได้รับการฝังไว้ที่แคนอนเกทเคิร์กยาร์ด
แหล่งข้อมูลอื่น

Adam Smith บิดาแห่งทุนนิยมเสรี ที่อยู่ชายขอบกว่าคุณคิด
Adam Smith's Recommendations on Taxation เก็บถาวร 2014-10-12 ที่ เวย์แบ็กแมชชีน
The Wealth of Nations online
| ด ค กปรัชญาสังคมและการเมือง |
| --- | --- |
บทความที่เกี่ยวข้อง:  ปรัชญาเศรษฐศาสตร์ ·  ปรัชญาการศึกษา ·  ปรัชญาประวัติศาสตร์ ·  นิติศาสตร์ ·  ปรัชญาสังคมศาสตร์ ·  ปรัชญาความรัก 
หัวข้อสำคัญ:  สังคม ·  สงคราม ·  กฎหมาย ·  ความยุติธรรม ·  สันติภาพ ·  สิทธิมนุษยชน ·  การปฏิวัติ ·  การดื้อแพ่ง ·  ประชาธิปไตย ·  สัญญาประชาคม 
ทฤษฎีทางสังคม:  อนาธิปไตย ·  อำนาจนิยม ·  อนุรักษนิยม ·  เสรีนิยม ·  อิสรนิยม ·  ชาตินิยม ·  สังคมนิยม ·  ประโยชน์นิยม ·  ทฤษฎีความขัดแย้ง ·  ทฤษฎีความเห็นหมู่ 
บุคคลที่เกี่ยวข้อง:  เพลโต ·  โสกราตีส ·  อริสโตเติล ·  ขงจื๊อ ·  นักบุญออกัสติน ·  นักบุญโทมัส อควีนาส ·  มาเกียเวลลี ·  ฮอบส์ ·  ล็อก ·  รูโซ ·  มงแต็สกีเยอ ·  วอลแตร์ ·  อดัม สมิธ ·  โรเบิร์ต พีล ·  เอ็ดมันด์ เบิร์ก ·  มิล ·  แฟรงคลิน ·  ไลบ์นิซ ·  คานท์ ·  ทอโร ·  มหาตมา คานธี 
Inquiry into the nature and causes of the wealth of nations, 1922
โอเพนด็อกคิวเมนต์

โอเพนด็อกคิวเมนต์ (อังกฤษ: OpenDocument) หรือ โอดีเอฟ (อังกฤษ: ODF: Open Document Format for Office Applications รูปแบบเอกสารเปิดสำหรับโปรแกรมสำนักงาน) เป็นชื่อของรูปแบบแฟ้มสำหรับจัดเก็บเอกสารสำนักงานอิเล็กทรอนิกส์ อย่าง ตารางคำนวณ, แผนภูมิ, เอกสารนำเสนอ ฐานข้อมูล และเอกสารข้อความ (เช่น บันทึกข้อความ รายงาน จดหมาย)
มาตรฐานนี้ถูกพัฒนาโดยคณะกรรมการเทคนิคของสมาคม Organization for the Advancement of Structured Information Standards (OASIS - เป็นหน่วยงานมาตรฐานกลางที่ไม่หวังผลกำไร มีหน้าที่ในการออกมาตรฐานสำหรับธุรกิจอิเล็กทรอนิกส์)
โดยออกแบบอยู่บนพื้นฐานของรูปแบบ XML ที่เดิมทีออกแบบและสร้างใช้จริงโดยชุดโปรแกรมสำนักงานโอเพ่นออฟฟิศดอทอ็อก (OpenOffice.org) OpenDocument นอกจากจะเป็นเป็นมาตรฐาน OASIS แล้ว ยังเป็นมาตรฐานนานาชาติ ISO และ IEC อีกด้วย (ISO/IEC 26300:2006) มาตรฐานโอเพนด็อกคิวเมนต์ตรงกับคำจำกัดความพื้นฐานของมาตรฐานเปิด ซึ่งหมายความว่าข้อกำหนดดังกล่าวนั้นเปิดให้ดูได้โดยอิสระและไม่มีค่าใช้จ่าย รวมถึงสามารถนำไปสร้างผลิตภัณฑ์ได้โดยอิสระและไม่มีค่าใช้จ่ายเช่นกัน
รูปแบบ

นามสกุลของไฟล์ที่พบบ่อยสุด สำหรับเอกสารโอเพนด็อกคิวเมนต์ ได้แก่
.odt สำหรับเอกสารข้อความ (ประมวลผลคำ)
.ods สำหรับตารางคำนวณ
.odp สำหรับการนำเสนอ
.odg สำหรับรูปกราฟิก
.odf สำหรับสูตรและสมการคณิตศาสตร์
แฟ้มโอเพนด็อกคิวเมนต์แบบพื้นฐานประกอบด้วยเอกสาร XML หนึ่งฉบับที่ใช้ <office:document> เป็น root element
แฟ้มโอเพนด็อกคิวเมนต์ยังสามารถจะจัดเก็บในรูปแบบ ZIP ซึ่งสามารถรวมรวมแฟ้มและไดเรกทอรีต่าง ๆ รวมถึงแฟ้มที่มีเนื้อหาแบบไบนารีด้วย เข้ามาเก็บไว้ในแฟ้มเดียว และบีบอัดเพื่อให้ได้ขนาดแฟ้มที่เล็กลง
รูปแบบโอเพนด็อกคิวเมนต์ได้ประโยชน์จากการแยกหน้าที่รับผิดชอบ โดยแยก เนื้อหา รูปแบบหน้าตา เมทาเดตา และค่าปรับแต่งโปรแกรม ออกจากกันเป็นแฟ้ม XML สี่แฟ้ม
มีการจัดทำตัวอย่างเอกสารในรูปแบบ OpenDocument ให้ทดสอบ ชุดทดสอบนี้ทั้งหมดให้ใช้ได้ภายใต้สัญญาอนุญาต Creative Commons Attribution 2.5
สถานะและการยอมรับ

สถานะของมาตรฐานตอนนี้ โอเพนด็อกคิวเมนต์ได้รับการรับรองว่าเป็นมาตรฐาน OASIS และ ISO/IEC อย่างเป็นทางการแล้ว
คณะกรรมการของสหภาพยุโรป ได้แนะนำให้รูปแบบเอกสารของ OpenOffice.org (ซึ่งตอนนี้หมายถึงโอเพนด็อกคิวเมนต์) เป็นมาตรฐานในการแลกเปลี่ยนข้อมูลเอกสาร
โปรแกรมที่สนับสนุน

โอเพ่นออฟฟิศดอทอ็อก 2.0 ขึ้นไป(ปัจจุบันเป็นรุ่น 3.1)
NEO Office
KOffice 1.4 ขึ้นไป
IBM Workplace
Abiword
Softmaker Textmaker 2005
Microsoft Office 2007 Service Pack 2 ขึ้นไป
WordPad(Windows 7 Edition)
ดูเพิ่ม

โอโอเอกซ์เอ็มแอล รูปแบบไฟล์ที่มีจุดประสงค์คล้ายคลึงกัน จากไมโครซอฟท์
แหล่งข้อมูลอื่น

OpenDocument เก็บถาวร 2005-12-12 ที่ เวย์แบ็กแมชชีน เผยแพร่และสนับสนุนการใช้มาตรฐานโอเพนด็อกคิวเมนต์
OpenDocument Fellowship กลุ่มอาสาสมัครผู้สนับสนุนโอเพนด็อกคิวเมนต์
OpenDocument Format Alliance เก็บถาวร 2007-09-27 ที่ เวย์แบ็กแมชชีน พันธมิตรเพื่อให้ความรู้แก่ผู้วางนโยบาย ผู้ดูแลระบบไอที และสาธารณะ เกี่ยวกับประโยชน์และโอกาสจากโอเพนด็อกคิวเมนต์
OpenDocument XML ชุมชนและแหล่งทรัพยากรอย่างเป็นทางการสำหรับแลกเปลี่ยนเรื่องมาตรฐานโอเพนด็อกคิวเมนต์
OASIS Open Document Format for Office Applications (OpenDocument) Technical Committee
Tim Bray of Sun on Open Office XML ISO Certification
The Future Is Open: What OpenDocument Is And Why You Should Care ~ by Daniel Carrera[ลิงก์เสีย]
คาร์ล แอนเดอร์สัน

| คาร์ล แอนเดอร์สัน |
| --- | --- |

ชื่อเกิด: Chad Allegra
เกิด:  (1980-01-20) มกราคม 20, 1980 (45 ปี) Asheville, North Carolina, United States
ที่พัก: Fairfield, Ohio, United States
การศึกษา: Mars Hill College
บุตร: 3
ประวัติมวยปล้ำอาชีพ
ชื่อบนสังเวียน: Chad 2 Badd Chad Allegra Karl Anderson Killshot
ส่วนสูง: 6 ft 0 in (1.83 m)
น้ำหนัก: 215 lb (98 kg)
มาจาก: Pipestone, Minnesota By way of Tokyo, Japan
ฝึกหัดโดย: Les Thatcher Roger Ruffen
เปิดตัว: May 10, 2002
แชด อัลเลกรา (Chad Allegra) เกิด 20 มกราคม ค.ศ. 1980 นักมวยปล้ำอาชีพชาวอเมริกันที่รู้จักในนาม คาร์ล แอนเดอร์สัน (Karl Anderson) เขาเป็นที่รู้จักดีในฐานะนักมวยปล้ำแท็กทีมโดยเฉพาะอย่างยิ่งในสมาคมของญี่ปุ่นเช่น Pro Wrestling Noah และNew Japan Pro Wrestling(NJPW) เป็นแชมป์ IWGP Tag Team Championship 4สมัย ได้รับการบันทึกสำหรับการครองแชมป์แท็กทีมที่ยาวที่สุดและป้องกันมากที่สุด, เขาประสบความสำเร็จในแชมป์แท็กทีมสมัยแรกกับGiant Bernard เขากับBernardยังเป็นแชมป์ GHC Tag Team Championship ของ Pro Wrestling Noah นอกจากนี้เขายังเป็นผู้ชนะทัวร์นาเมนต์สุดยอดแท็กทีม G1/World Tag League 3สมัย ของ NJPW ในปี 2009 ร่วมกับBernard ปี 2012 ร่วมกับHirooki Goto และปี 2013 ร่วมกับLuke Gallows นอกจากนี้เขายังปล้ำในสมาคมอิสระ Pro Wrestling Guerrilla(PWG) ระหว่างปี 2007 และ 2009 ในปี 2016 เขากับGallowsได้เซ็นสัญญาเข้าสู่WWE และได้แชมป์ WWE Raw Tag Team Championship ร่วมกัน เขายังเคยเป็นสมาชิกและหัวหน้าคนที่2ของกลุ่ม Bullet Club ในตอนอยู่ NJPW
แชมป์และรางวัล

Appalachian Wrestling Federation
AFW Tag Team Championship (1 time) - with Jay Donaldson
Empire Wrestling Federation
EWF American Championship (1 time)
Impact Wrestling
Impact World Tag Team Championship (3 times) – with Doc Gallows
Impact Year End Awards (3 times)
Finishing Move of the Year (2020) – Magic Killer (with Doc Gallows)
Moment of the Year (2020) – The Good Brothers' Impact debut at Slammiversary, shared with the other returns and debuts that night
Tag Team of the Year (2021) – with Doc Gallows
Lariato Pro Wrestling
Lariato Pro Tag Team Championship (1 time) – with Doc Gallows
National Wrestling Alliance
NWA World Tag Team Championship (1 time) – with Joey Ryan
NWA Midwest
NWA Heartland States Heavyweight Championship (1 time)
NWA United Kingdom
NWA British Commonwealth Heavyweight Championship (1 time)
New Japan Pro-Wrestling
IWGP Tag Team Championship (4 times) – with Giant Bernard (1) and Doc Gallows (3)
NEVER Openweight Championship (1 time)
G1 Tag League (2009) – with Giant Bernard
World Tag League (2012) – with Hirooki Goto
World Tag League (2013) – with Doc Gallows
NJPW Strong Tag Team Turbulence Tournament (2021) – with Doc Gallows
Nikkan Sports
Best Tag Team Award (2011) with Giant Bernard
Outstanding Performance Award (2012)
Northern Wrestling Federation
NWF Heavyweight Championship (2 times)
NWF Tri-State Championship (1 time)
Pro Wrestling Illustrated
Ranked 64 of the top 500 singles wrestlers in the PWI 500 in 2012
Pro Wrestling Noah
GHC Tag Team Championship (1 time) – with Giant Bernard
Stampede Wrestling
Stampede British Commonwealth Heavyweight Championship (1 time)
Wrestling Observer Newsletter
Tag Team of the Year (2011) – with Giant Bernard
WWE
WWE Raw Tag Team Championship (2 times) – with Luke Gallows
WWE Tag Team World Cup (2019) – with Luke Gallows
Other titles
Talk 'N Shop A Mania 24/7 Championship (1 time)
แหล่งข้อมูลอื่น

Chad Allegra ที่อินเทอร์เน็ตมูวีเดตาเบส
คาร์ล แอนเดอร์สัน ที่ WWE.com
คาร์ล แอนเดอร์สัน ที่เอกซ์ (ทวิตเตอร์)
| ก่อนหน้า> ความสำเร็จ | ความสำเร็จ | คาร์ล แอนเดอร์สัน> ความสำเร็จ | ความสำเร็จ | ถัดไป> ความสำเร็จ |
| --- | --- | --- | --- | --- |
| Satoshi Kojima & Hiroyoshi Tenzan |  | G1 Tag League winner   (2009) |  | Yuji Nagata & Wataru Inoue |
| Lance Archer & Minoru Suzuki (G1 Tag League) |  | World Tag League winner   (2012 & 2013) |  | Hirooki Goto & Katsuyori Shibata |
แชมป์IWGP Tag Team Championship